B4-0729, 0731, 0732 και 0733/97

Ψήφισμα σχετικά με το κλείσιμο του πυρηνικού ηλεκτροσταθμού του Τσερνομπίλ έως το 2000 και την ολοκλήρωση των πυρηνικών αντιδραστήρων Khmelnitsky και Rovno 4 στην Ουκρανία

Το Ευρωπαϊκό Κοινοβούλιο,

- έχοντας υπόψη την απόφαση 94/179/Ευρατόμ του Συμβουλίου για την τροποποίηση της απόφασης 77/270/Ευρατόμ με την οποία εξουσιοδοτείται η Επιτροπή να προβεί σε δανειοληψίες Ευρατόμ προκειμένου να συμβάλει στη χρηματοδότηση που απαιτείται για τη βελτίωση της ασφάλειας και αποτελεσματικότητας των πυρηνικών ηλεκτροσταθμών σε ορισμένες τρίτες χώρες ((ΕΕ L 84 της 29.3.1994, σελ. 41)),

- έχοντας υπόψη το Μνημόνιο Συνεννόησης που υπεγράφη τον Δεκέμβριο 1995 ανάμεσα στην Ομάδα των 7 και την Ουκρανία,

- έχοντας υπόψη την απόφαση 94/479/ΕΚ του Συμβουλίου σχετικά με τη σύναψη συμφωνίας υπό μορφή ανταλλαγής επιστολών ανάμεσα στην Ευρωπαϊκή Κοινότητα και την Ευρωπαϊκή Τράπεζα Ανασυγκρότησης και Ανάπτυξης (ΕΤΑΑ) για τη συμβολή της Κοινότητας στον Λογαριασμό Πυρηνικής Ασφάλειας ((ΕΕ L 200 της 3.8.1994, σελ. 33)),

- έχοντας υπόψη τις εκθέσεις Surrey και Stone Webster σχετικά με την οικονομική αποτίμηση της ολοκλήρωσης των αντιδραστήρων Κ2 και R4 στην Ουκρανία, της 4ης Φεβρουαρίου 1997,

A. επισημαίνοντας την έντονη ανησυχία της κοινής γνώμης στην Ευρωπαϊκή Ένωση για τη σημερινή κατάσταση στην Ουκρανία όσον αφορά τους πυρηνικούς ηλεκτροσταθμούς και τις πτυχές της πυρηνικής ασφάλειας,

Β. επισημαίνοντας ότι κάθε δάνειο από την ΕΤΑΑ για την ολοκλήρωση αντιδραστήρων πρέπει να συμμορφώνεται με τις απαιτήσεις και τα κριτήρια της πυρηνικής ασφάλειας, του ελάχιστου κόστους και της ελάχιστης περιβαλλοντικής επίπτωσης τα οποία έχει καθορίσει η ίδια η Τράπεζα,

Γ. έχοντας υπόψη τον αντίκτυπο που θα έχει η τελική απόφαση για το θέμα αυτό στον λαό της Ουκρανίας από την άποψη της οικονομίας, της ηλεκτροδότησης, της απασχόλησης, καθώς και της υγείας και ασφάλειας του ουκρανικού πληθυσμού,

Δ. επισημαίνοντας ότι το 1996 η Ουκρανία έθεσε σε λειτουργία τη μονάδα 6 στο Zapφrozhe με το δικό της κλασικό επίπεδο ασφάλειας της σοβιετικής περιόδου,

Ε. επισημαίνοντας ότι το ουκρανικό κοινοβούλιο ενέκρινε ψήφισμα που ζητεί την επαναλειτουργία ενός δεύτερου αντιδραστήρα στο Τσερνομπίλ σε περίπτωση που δεν περατωθούν οι αντιδραστήρες Κ2 και R4,

ΣΤ. εφιστώντας την προσοχή στην εξάρτηση της Ουκρανίας από το πετρέλαιο και το φυσικό αέριο της Ρωσίας και της Κεντρικής Ασίας και την ανάγκη διαφοροποίησης των πηγών εφοδιασμού,

1. υπογραμμίζει το γεγονός ότι το Κοινοβούλιο υποστηρίζει τις προσπάθειες για την ανάπτυξη μιας συνολικής ενεργειακής στρατηγικής, συμπεριλαμβανομένης της ενεργειακής απόδοσης και της χρησιμοποίησης εναλλακτικών πηγών ενέργειας, στην Ουκρανία[semigr ]

2. καλεί την ΕΤΑΑ να διατυπώσει τη θέση της όσο το δυνατόν συντομότερα, συμμμορφούμενη με τις προαναφερθείσες συμφωνίες και κριτήρια που έχει καθορίσει η ίδια η Τράπεζα[semigr ]

3. καλεί την Επιτροπή, δεδομένου ότι η Ευρωπαϊκή Ένωση αποτελεί σημαντικό τροφοδότη των λογαριασμών πυρηνικής ασφάλειας της ΕΤΑΑ, να διατυπώσει με σαφήνεια τη θέση της και τη μελλοντική πολιτική της στον τομέα της πυρηνικής ασφάλειας[semigr ]

4. αποδοκιμάζει το γεγονός ότι το Ευρωπαϊκό Κοινοβούλιο, το οποίο αποτελεί μαζί με το Συμβούλιο την αρμόδια επί του προϋπολογισμού αρχή της Ευρωπαϊκής Ένωσης, δεν εκλήθη μέχρι τούδε σε επαρκή βαθμό να εκφράσει τη γνώμη του ούτε ενημερώθηκε δεόντως για το θέμα αυτό[semigr ]

5. θεωρεί ότι η έλλειψη διαβούλευσης δεν συμβιβάζεται με τις προτάσεις που υπέβαλε η Επιτροπή στο προσχέδιο προϋπολογισμού της για αύξηση του επιπέδου του Ταμείου Εγγυήσεων, για συνέχιση της υποστήριξης PHARE & TACIS και για δημιουργία ειδικού κονδυλίου για τη συνεργασία της Ευρατόμ με τις δικαιούχες χώρες του προγράμματος PHARE/TACIS[semigr ]

6. υπενθυμίζει στην Επιτροπή την τροπολογία που αυτό ενέκρινε, ως ένας κλάδος της αρμόδιας επί του προϋπολογισμού αρχής, στο κονδύλιο B0-230 του προϋπολογισμού 1997 και στην οποία δηλώνει: «το Κοινοβούλιο δεν θα εξακολουθήσει απλώς να λαμβάνει τακτικές εκθέσεις εκ των υστέρων, αλλά επίσης θα ζητείται η γνώμη του εκ των προτέρων όσον αφορά τα κοινοτικά δάνεια»[semigr ]

7. επιμένει ότι τα όργανα λήψης αποφάσεων πρέπει να τηρήσουν το Μνημόνιο Συνεννόησης, που υπεγράφη ανάμεσα στην Ομάδα των 7 και την Ουκρανία το Δεκέμβριο του 1995, και να χρηματοδοτήσουν την ολοκλήρωση των δύο πυρηνικών αντιδραστήρων μόνο αν μπορεί να αποδειχθεί ότι πρόκειται για την επιλογή ελαχίστου κόστους[semigr ]

8. καλεί εκ νέου την Επιτροπή να δηλώσει ποιοί συνεκτικοί κανόνες ασφαλείας θα χρησιμοποιηθούν καθ' όλη τη φάση της αξιολόγησης και της κατασκευής και με ποιό τρόπο θα διασφαλισθεί ποιοτικά η υπάρχουσα κατασκευή στο K2 και R4[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τις κυβερνήσεις των κρατών μελών, την Ομάδα των 7, την κυβέρνηση της Ουκρανίας, την ΕΤΑΑ και την ΕΤΕΠ.